ROZHODNUTIE KOMISIE
zo 7. júna 2006,
ktorým sa menia a dopĺňajú rozhodnutia 2005/710/ES, 2005/734/ES, 2005/758/ES, 2005/759/ES, 2005/760/ES, 2006/247/ES a 2006/265/ES, pokiaľ ide o určité ochranné opatrenia v súvislosti s vysokopatogénnou vtáčou chrípkou
[oznámené pod číslom K(2006) 2177]
(Text s významom pre EHP)
(2006/405/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín, a ktorou sa menia a dopĺňajú smernice 89/662/EHS, 90/425/EHS a 90/675/EHS (2), a najmä na jej článok 18 ods. 7,
so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (3), a najmä na jej článok 22 ods. 6,
so zreteľom na nariadenie Európskeho parlamentu a Rady (ES) č. 998/2003 z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS (4), a najmä na jeho článok 18,
keďže:
(1)
Z dôvodu výskytu ohniska vtáčej chrípky spôsobenej vysokopatogénnym vírusovým kmeňom H5N1 v decembri 2003 v juhovýchodnej Ázii Komisia prijala niekoľko ochranných opatrení v súvislosti s touto chorobou.
(2)
Rozhodnutie Komisie 2005/710/ES z 13. októbra 2005 týkajúce sa určitých ochranných opatrení v súvislosti s vysokopatogénnou vtáčou chrípkou v Rumunsku (5) stanovuje, že členské štáty pozastavia dovoz živej hydiny, vtákov radu bežce, chovnej a voľne žijúcej pernatej zveri a násadových vajec týchto druhov z celého územia Rumunska a určitých výrobkov z vtákov z častí tohto územia.
(3)
Rozhodnutie Komisie 2005/734/ES z 19. októbra 2005, ktorým sa ustanovujú opatrenia biologickej bezpečnosti na zníženie rizika prenosu vysokopatogénnej vtáčej chrípky spôsobovanej chrípkovým vírusom A podtypu H5N1 z voľne žijúcich vtákov na hydinu a iné vtáky chované v zajatí a ktorým sa zavádza systém včasného zisťovania v obzvlášť rizikových oblastiach (6), stanovuje, že členské štáty prijmú primerané a praktické opatrenia na zníženie rizika prenosu tejto choroby z voľne žijúcich vtákov na hydinu a iné vtáky chované v zajatí, zohľadniac určité kritéria a rizikové faktory.
(4)
Rozhodnutie Komisie 2005/758/ES z 27. októbra 2005, ktoré sa týka určitých ochranných opatrení v súvislosti s podozrením na vysokopatogénnu vtáčiu chrípku v Chorvátsku a ktorým sa zrušuje rozhodnutie 2005/749/ES (7), stanovuje, že členské štáty pozastavia dovoz živej hydiny, vtákov radu bežce, chovnej a voľne žijúcej pernatej zveri, živých vtákov iných ako hydina, vrátane vtákov ako spoločenských zvierat a násadových vajec týchto druhov, ako aj určitých výrobkov z vtákov z častí územia Chorvátska.
(5)
Rozhodnutie Komisie 2005/759/ES z 27. októbra 2005, ktoré sa týka určitých ochranných opatrení v súvislosti s vysokopatogénnou vtáčou chrípkou v určitých tretích krajinách a premiestňovaním vtákov z tretích krajín v sprievode ich majiteľov (8), a rozhodnutie Komisie 2005/760/ES z 27. októbra 2005, ktoré sa týka určitých ochranných opatrení na dovoz vtákov chovaných v zajatí v súvislosti s vysokopatogénnou vtáčou chrípkou v určitých tretích krajinách (9), stanovujú bezpečnostné opatrenia v súvislosti s dovozom vtákov iných ako hydina, vrátane premiestňovania vtákov ako spoločenských zvierat.
(6)
Rozhodnutie Komisie 2006/247/ES z 27. marca 2006 o určitých ochranných opatreniach týkajúcich sa dovozu z Bulharska v súvislosti s vysoko patogénnou vtáčou chrípkou v tejto tretej krajine (10) stanovuje, že členské štáty pozastavia dovoz živej hydiny, vtákov radu bežce, chovnej a voľne žijúcej pernatej zveri a násadových vajec týchto druhov z celého územia Bulharska a určitých výrobkov z vtákov z častí tohto územia.
(7)
Rozhodnutie Komisie 2006/265/ES z 31. marca 2006 o určitých ochranných opatreniach v súvislosti s podozrením na vysokopatogénnu vtáčiu chrípku vo Švajčiarsku (11) stanovuje, že členské štáty pozastavia dovoz živej hydiny, vtákov radu bežce, chovnej a voľne žijúcej pernatej zveri, živých vtákov iných ako hydina, vrátane určitých vtákov ako spoločenských zvierat a násadových vajec týchto druhov a určitých výrobkov z vtákov zo všetkých oblastí územia Švajčiarska, na ktoré orgány tejto tretej krajiny uplatnili obmedzenia rovnocenné s obmedzeniami stanovenými v rozhodnutiach Komisie 2006/115/ES (12) a 2006/135/ES (13).
(8)
Ohrozenie, ktoré predstavuje ázijský kmeň vtáčej chrípky, sa neznížilo. Prepuknutia sú stále zisťované medzi voľne žijúcimi vtákmi v Spoločenstve a medzi voľne žijúcimi vtákmi a hydinou v niekoľkých tretích krajinách, vrátane členských krajín Svetovej organizácie pre zdravie zvierat (OIE). Okrem toho sa tento vírus v určitých častiach sveta čoraz viac objavuje v endemickej forme. Platnosť ochranných opatrení ustanovených v rozhodnutiach 2005/710/ES, 2005/734/ES, 2005/759/ES, 2005/760/ES, 2006/247/ES a 2006/265/ES by preto mala byť rozšírená.
(9)
Z informácií, ktoré Rumunsko a Bulharsko zaslali Komisii, a z uskutočneného dohľadu v týchto tretích krajinách jasne vyplýva, že na svojom území majú chorobu pod kontrolou a že taktiež zaistili, aby sa vírus nerozšíril do tých oblastí, ktoré doposiaľ neboli postihnuté touto chorobou. Na základe toho je vhodné obmedziť pozastavenie dovozu stanovené v rozhodnutiach 2005/710/ES a 2006/247/ES na tie časti Rumunska a Bulharska, ktoré boli postihnuté vírusom a ktoré sú ohrozené.
(10)
Chorvátsko oznámilo ďalšie prípady vírusu, ktoré sa vyskytli medzi voľne žijúcim vtáctvom mimo regiónov v súčasnosti zahrnutých do rozhodnutia 2005/758/ES. Na základe toho je potrebné rozšíriť pozastavenie určitého dovozu z Chorvátska, ako stanovuje rozhodnutie, aby sa pokryla časť územia tejto tretej krajiny, ktorá bola najnovšie postihnutá.
(11)
Platnosť rozhodnutí 2005/710/ES, 2005/734/ES, 2005/759/ES, 2005/760/ES, 2006/247/ES a 2006/265/ES uplynula 31. mája 2006. V záujme zdravia zvierat a vzhľadom na súčasný epidemiologický stav je však potrebné zabezpečiť kontinuitu ochranných opatrení ustanovených v uvedených rozhodnutiach. Tieto opatrenia by sa preto mali naďalej uplatňovať bez prerušenia. Z tohto dôvodu by mali mať ustanovenia tohto rozhodnutia, ktoré sa týkajú dátumov uplatňovania uvedených šiestich rozhodnutí, retroaktívne účinky.
(12)
Rozhodnutia 2005/710/ES, 2005/734/ES, 2005/758/ES, 2005/759/ES, 2005/760/ES, 2006/247/ES a 2006/265/ES by sa preto mali zodpovedajúcim spôsobom zmeniť a doplniť.
(13)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2005/710/ES sa mení a dopĺňa takto:
1.
V článku 1 sa odsek 1 písm. a) nahrádza takto:
„Článok 1
1. Členské štáty pozastavia dovoz:
a)
živej hydiny, vtákov radu bežce, chovnej a voľne žijúcej pernatej zveri a násadových vajec týchto druhov pochádzajúcich z časti rumunského územia uvedenej v časti B prílohy;“.
2.
V článku 4 sa dátum „31. júla 2006“ nahrádza dátumom „31. decembra 2006“.
Článok 2
V článku 4 rozhodnutia 2005/734/ES sa dátum „31. mája 2006“ nahrádza dátumom „31. decembra 2006“.
Článok 3
Príloha k rozhodnutiu 2005/758/ES sa nahrádza textom uvedeným v prílohe k tomuto rozhodnutiu.
Článok 4
V článku 5 rozhodnutia 2005/759/ES sa dátum „31. mája 2006“ nahrádza dátumom „31. júla 2006“.
Článok 5
V článku 6 rozhodnutia 2005/760/ES sa dátum „31. mája 2006“ nahrádza dátumom „31. júla 2006“.
Článok 6
Rozhodnutie 2006/247/ES sa mení a dopĺňa takto:
1.
Článok 1 písm. a) sa nahrádza takto:
„Článok 1
Členské štáty pozastavia dovozy:
a)
živej hydiny, vtákov radu bežce a chovnej a voľne žijúcej pernatej zveri a násadových vajec týchto druhov pochádzajúcich z časti bulharského územia uvedenej v časti B prílohy;“.
2.
V článku 5 sa dátum „31. mája 2006“ nahrádza dátumom „31. decembra 2006“.
Článok 7
V článku 3 rozhodnutia 2006/265/ES sa dátum „31. mája 2006“ nahrádza dátumom „31. decembra 2006“.
Článok 8
Členské štáty bezodkladne prijmú opatrenia potrebné na dosiahnutie súladu s týmto rozhodnutím a uverejnia uvedené opatrenia. Bezodkladne o tom informujú Komisiu.
Článok 9
Články 2, 4, 5, článok 6 ods. 2 a článok 7 sa uplatňujú od 1. júna 2006.
Článok 10
Toto rozhodnutie je určené členským štátom.
V Bruseli 7. júna 2006